LV Eiropas Savienības Oficiālais Vēstnesis L 303/40

KOMISIJAS ĪSTENOŠANAS LĒMUMS

(2013. gada 12. novembris)

par Savienības finansiālo atbalstu koordinētam kontroles plānam attiecībā uz mikrobu rezistences uzraudzību zoonožu ierosinātājos 2014. gadā

(izziņots ar dokumenta numuru C(2013) 7289)

(2013/653/ES)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 66. pantu,

ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (2) (Finanšu regula) un jo īpaši tās 84. panta 2. punktu,

tā kā:

(1) Regulā (EK) Nr. 882/2004 cita starpā noteiktas procedūras, kas reglamentē Savienības finansiālo atbalstu, lai veiktu Regulas (EK) Nr. 882/2004 piemērošanas nodrošināšanai vajadzīgos pasākumus.

(2) Eiropas Parlamenta un Padomes Direktīvā 2003/99/EK (3) noteikts, ka dalībvalstis nodrošina, ka, veicot uzraudzību, tiek iegūti salīdzināmi dati par mikrobu rezistences (AMR) parādīšanos zoonozes ierosinātājos un, ciktāl tie apdraud sabiedrības veselību, citos slimību ierosinātājos.

(3) Minētās direktīvas 7. panta 3. punktā paredzēts, ka Komisija nosaka sīki izstrādātus noteikumus mikrobu rezistences uzraudzības īstenošanai.

(4) Vairākos zinātniskos atzinumos, kurus publicējusi Eiropas Pārtikas nekaitīguma iestāde, un ziņojumos, kurus publicējusi Pasaules Veselības organizācija (PVO), Apvienoto Nāciju Organizācijas Pārtikas un lauksaimniecības organizācija (FAO) un Pasaules Dzīvnieku veselības organizācija (OIE), aicināts saskaņoti piemērot mikrobu rezistences uzraudzību (AMR) saistībā ar zoonozes un komensālām baktērijām, kas atrodas dzīvniekos vai pārtikā. Tādēļ Komisijas Īstenošanas lēmumā 2013/652/ES (4) Komisija ir noteikusi sīki izstrādātus noteikumus attiecībā uz AMR saskaņotu uzraudzību un ziņošanu, kas jāveic dalībvalstīs saskaņā ar Direktīvas 2003/99/EK 7. panta 3. punktu.

(5) Šī saskaņotā uzraudzība jāveic saskaņā ar Regulas (EK) Nr. 882/2004 3. pantu, lai nodrošinātu, ka oficiālās kontroles tiek veiktas regulāri, atbilstīgi esošajai riska pakāpei un pietiekami bieži, lai sasniegtu minētās regulas mērķus, ņemot vērā identificētos riskus, kas saistīti ar dzīvniekiem, dzīvnieku barību vai pārtiku, dzīvnieku barības vai pārtikas apritē iesaistītajiem uzņēmumiem, barības vai pārtikas lietošanu vai ar jebkādu procesu, materiālu, vielu, rīcību vai darbību, kura var ietekmēt dzīvnieku barības vai pārtikas nekaitīgumu, dzīvnieku veselību un dzīvnieku labturību.

(6) Lai veicinātu vienmērīgu un ātru minētās uzraudzības piemērošanu, Savienībai būtu jāsniedz finansiāls atbalsts dalībvalstīm, kuras veic šo uzraudzību vispiemērotākajā līmenī, kā noteikts Regulas (EK) Nr. 882/2004 66. panta 1. punkta c) apakšpunktā.

(7) Saskaņā ar Finanšu regulas 84. pantu un Komisijas Deleģētās regulas (ES) Nr. 1268/2012 (5) 94. pantu pirms izdevumu saistību uzņemšanās no Savienības budžeta jāpieņem finansēšanas lēmums, kurā izklāstītas ar izdevumiem saistītās darbības būtiskās sastāvdaļas un kuru pieņem iestāde vai institūcijas, kam iestāde ir deleģējusi šīs pilnvaras.

(8) Šajā īstenošanas lēmumā ir noteikti pasākumi, uz kuriem attiecināms Savienības finansiālais atbalsts.

(9) Savienības finansiālais ieguldījums būtu jāpiešķir tikai tad, ja ir veikti testi un analīzes saskaņā ar šo īstenošanas lēmumu un Īstenošanas lēmumu 2013/652/ES un ja kompetentās iestādes šajā īstenošanas lēmumā noteiktajā termiņā sniedz visu vajadzīgo informāciju.

(10) Administratīvās efektivitātes labad visi izdevumi, ko iesniedz Savienības finansiālā ieguldījuma saņemšanai, būtu jāizsaka euro un būtu jānosaka valūtas maiņas kurss izdevumiem valūtā, kas nav euro,

IR PIEŅĒMUSI ŠO LĒMUMU.

1. pants

Priekšmets

Savienība palīdz segt izmaksas, kas dalībvalstīm radušās, saskaņoti piemērojot mikrobu rezistences uzraudzību saskaņā ar Īstenošanas lēmumu 2013/652/ES no mājputniem iegūtos paraugos, kas ievākti no 2014. gada 1. janvāra līdz 2014. gada 31. decembrim, ar kopējo maksimālo summu EUR 1 407 585, kas jāfinansē no budžeta pozīcijas 17 04 07 01.

2. pants

Attiecināmās izmaksas

Savienības finansiālais ieguldījums:

a) ir 50 % apmērā no izmaksām, kas katrai dalībvalstij radušās, lai īstenotu Īstenošanas lēmuma 2013/652/ES 1. pantā minēto uzraudzību, ko veic kompetentā iestāde;

b) nepārsniedz šādu summu: i) EUR 8 par personāla izmaksām par aklās zarnas parauga ņemšanu; ii) EUR 11 par E. coli izolēšanu un identificēšanu; iii) EUR 21,5 par Campylobacter izolēšanu un identificēšanu; iv) EUR 15 par antibakteriālās uzņēmības pārbaudi (AST) katram Salmonella vai E. coli izolātam; v) EUR 15 par AST katram Campylobacter izolātam; vi) EUR 17,5 par tādu Salmonella vai E. coli izolātu raksturošanu un klasificēšanu, kas liecina par rezistenci pret trešās paaudzes cefalosporīniem un meropenēmiem; vii) EUR 22 par Salmonella serotipa noteikšanu; viii) šā lēmuma I pielikumā norādītās maksimālās summas;

c) uz ieguldījumu ir attiecināmas tikai šā lēmuma II pielikumā norādītās izmaksas.

3. pants

Izdevumu attiecināmības noteikumi

1. Uz Savienības ieguldījumu attiecas šādi nosacījumi:

a) dalībvalstis līdz 2015. gada 31. maijam ir sniegušas Eiropas Pārtikas nekaitīguma iestādei, ko Eiropas Komisija ir pilnvarojusi šā uzdevuma veikšanai, tehnisko ziņojumu, kurā iekļauta vismaz tā informācija, kas prasīta Īstenošanas lēmuma 2013/652/ES pielikuma B daļā;

b) dalībvalstis līdz 2015. gada 31. maijam ir elektroniski sniegušas Komisijai finanšu pārskatu šā lēmuma III pielikumā noteiktajā formātā. Lai varētu pretendēt uz finansējumu, izdevumiem, kas radušies, jābūt samaksātiem pirms pieprasījuma iesniegšanas. Pavaddokumentus, kuri apliecina visus finanšu pārskatā minētos izdevumus, Komisijai nosūta pēc pieprasījuma.

2. Gadījumos, kad nav ievēroti šā panta 1. punktā minētie nosacījumi, Komisija, ņemot vērā pārkāpuma būtību un nopietnību, kā arī iespējamos Savienībai radītos finansiālos zaudējumus, var samazināt šā lēmuma I pielikumā minēto ieguldījuma summu.

4. pants

Valūtas maiņas kurss izdevumiem

Administratīvās efektivitātes labad visi izdevumi, ko iesniedz Savienības finansiālā ieguldījuma saņemšanai, būtu jāizsaka euro. Ja dalībvalsts izdevumi ir valūtā, kas nav euro, dalībvalsts tos konvertē euro, piemērojot jaunāko valūtas maiņas kursu, ko ir noteikusi Eiropas Centrālā banka pirms pirmās tā mēneša dienas, kurā attiecīgā dalībvalsts ir iesniegusi pieteikumu.

5. pants

Šis lēmums ir finansēšanas lēmums Regulas (ES, Euratom) Nr. 966/2012 84. panta nozīmē.

6. pants

Šis lēmums ir adresēts dalībvalstīm.

Briselē, 2013. gada 12. novembrī Komisijas vārdā – Komisijas loceklis Tonio BORG

(1) OV L 165, 30.4.2004., 1. lpp.

(2) OV L 298, 26.10.2012., 1. lpp.

(3) Eiropas Parlamenta un Padomes 2003. gada 17. novembra Direktīva 2003/99/EK par zoonožu un zoonožu ierosinātāju uzraudzību (OV L 325, 12.12.2003., 31. lpp.).

(4) Komisijas 2013. gada 12. novembra Īstenošanas lēmums 2013/652/ES par uzraudzību un ziņošanu attiecībā uz zoonotisko un komensālo baktēriju rezistenci pret antimikrobiālajiem līdzekļiem (skatīt šā Oficiālā Vēstneša 26. lpp.).

(5) Komisijas 2012. gada 29. oktobra Deleģētā regula (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

I PIELIKUMS 1. tabula Dalībvalsts Skaits Aklās zarnas paraugi Izolēšana/identificēšana un AST AST Salmonella Salmonella serotipa noteikšana Rezistentu izolātu raksturošana un klasificēšana Campylobacter E. coli BE 850 170 170 550 550 150 BG 425 85 85 200 200 50 CZ 850 170 170 550 550 150 DK 850 170 170 250 250 100 DE 1 700 340 340 700 700 200 EE 425 85 85 100 100 50 IE 850 170 170 300 300 100 EL 850 170 170 450 450 100 ES 1 700 340 340 1 000 1 000 250 FR 1 700 340 340 800 800 250 HR 425 85 85 250 250 100 IT 1 700 340 340 800 800 250 CY 425 85 85 200 200 100 LV 425 85 85 100 100 50 LT 425 85 85 200 200 50 LU 425 85 85 100 100 50 HU 1 700 340 340 900 900 250 MT 425 85 85 100 100 50 NL 850 170 170 450 450 150 AT 1 700 340 340 550 550 200 PL 1 700 340 340 800 800 250 PT 1 700 340 340 500 500 200 RO 850 170 170 600 600 150 SI 425 85 85 200 200 50 SK 425 85 85 100 100 50 FI 850 170 170 50 50 50 SE 850 170 170 50 50 50 UK 1 700 340 340 800 800 250 Kopā 27 200 5 440 5 440 11 650 11 650 3 700

2. tabula Dalībvalsts Maksimālā atlīdzināmā summa (EUR) Aklās zarnas paraugu ņemšana E. coli izolēšana un identificēšana Campylobacter izolēšana un identificēšana Salmonella serotipa noteikšana AST Rezistentu izolātu raksturošana un klasificēšana Kopā Ieskaitot pieskaitāmās izmaksas (7 %) Salmonella + E. coli Campylobacter BE 6 800 2 200 14 800 14 700 10 800 2 600 2 700 54 600 58 422 BG 500 2 200 8 600 5 700 4 000 1 300 900 23 200 24 824 CZ 1 600 1 300 9 100 7 200 8 800 1 200 1 900 31 100 33 277 DK 6 800 2 200 18 300 9 300 6 300 2 600 1 800 47 300 50 611 DE 13 600 4 400 36 600 22 900 14 100 4 400 3 500 99 500 106 465 EE 400 1 000 3 300 4 100 2 200 1 100 200 12 300 13 161 IE 5 900 1 200 11 400 8 700 5 000 1 400 1 200 34 800 37 236 EL 2 000 2 200 14 900 7 700 8 500 2 600 1 300 39 200 41 944 ES 5 200 1 800 14 600 29 500 20 100 5 100 4 400 80 700 86 349 FR 13 600 4 400 36 600 25 100 17 100 4 100 4 400 105 300 112 671 HR 2 000 2 200 500 6 500 5 100 1 300 1 200 18 800 20 116 IT 13 600 4 400 25 000 16 500 12 200 3 700 2 700 78 100 83 567 CY 1 400 2 200 9 200 6 300 3 800 1 000 1 300 25 200 26 964 LV 700 900 3 400 3 900 1 600 800 500 11 800 12 626 LT 400 2 000 4 900 2 900 3 200 600 600 14 600 15 622 LU 3 400 2 200 9 200 4 100 2 800 1 300 900 23 900 25 573 HU 3 600 2 500 29 600 25 000 13 100 4 000 2 900 80 700 86 349 MT 1 300 500 5 500 3 500 2 000 700 900 14 400 15 408 NL 6 800 1 300 12 500 7 100 7 900 2 600 2 700 40 900 43 763 AT 13 600 4 400 36 600 17 000 13 400 5 100 3 500 93 600 100 152 PL 6 200 2 200 17 800 17 700 7 700 3 600 1 900 57 100 61 097 PT 4 400 3 900 36 600 18 500 5 600 2 100 1 700 72 800 77 896 RO 6 800 1 500 9 000 17 000 11 600 2 600 2 700 51 200 54 784 SI 3 400 1 900 9 200 5 200 2 700 1 300 900 24 600 26 322 SK 1 600 2 000 9 200 3 300 2 800 1 300 900 21 100 22 577 FI 6 800 1 900 8 300 0 3 300 2 300 900 23 500 25 145 SE 6 800 1 300 10 700 4 900 3 000 2 400 600 29 700 31 779 UK 13 600 3 600 36 600 25 100 17 100 5 100 4 400 105 500 112 885 Kopā 152 800 63 800 442 000 319 400 215 800 68 200 53 500 1 315 500 1 407 585

II PIELIKUMS IZDEVUMU ATTIECINĀMĪBAS NOTEIKUMI 1. Laboratorijas izmaksas — Personāla izmaksas ir faktiskās darbaspēka izmaksas (alga, sociālie maksājumi un pensionēšanās izmaksas), kas radušās Īstenošanas lēmuma 2013/652/ES īstenošanas laikā. Šim nolūkam ir jāveic nostrādātā laika uzskaite. — Atlīdzināšanu par palīgmateriāliem veic, pamatojoties uz faktiskajām izmaksām, kas dalībvalstīm radušās, veicot testus kompetentās iestādes izraudzītā laboratorijā. — Izmaksas par testu komplektu, reaģentu un citu palīgmateriālu iegādi atlīdzina tikai tad, ja tie izmantoti šādu testu veikšanai: i) E. coli izolēšana un identificēšana; ii) Campylobacter izolēšana un identificēšana; iii) Salmonella un E. coli izolātu AST; iv) Campylobacter izolātu AST; v) tādu Salmonella vai E. coli izolātu raksturošana un klasificēšana, kas liecina par rezistenci pret trešās paaudzes cefalosporīniem un meropenēmiem; vi) Salmonella serotipa noteikšana. 2. Paraugu ņemšanas izmaksas Ar paraugu ņemšanu saistītās izmaksas ir ar darbu lopkautuvē saistītās personāla izmaksas par faktisko darbu (alga, sociālie maksājumi un pensionēšanās izmaksas), kas radušās Īstenošanas lēmuma 2013/652/ES īstenošanas laikā. Šim nolūkam ir jāveic nostrādātā laika uzskaite. 3. Pieskaitāmās izmaksas Var pieprasīt 7 % vienotās likmes maksājumu, ko aprēķina, pamatojoties uz tiešajām attiecināmajām izmaksām. 4. Dalībvalstu iesniegtos izdevumus Savienības finansiālā ieguldījuma saņemšanai izsaka euro un aprēķina, neietverot pievienotās vērtības nodokli (PVN) un visus pārējos nodokļus.